ཀྲོང་ཡན་ནས།སློབ་ཆེན་སློབ་ཐོན་སློབ་མ་ལྗོངས་ཕྱིར་ལས་ཞུགས་བྱེད་པའི་ལས་དོན་སྤེལ་བ་དེས་རང་ལྗོངས་ཀྱི་ལས་བྱེད་དཔུང་ཁག་གི་གྲུབ་ཆ་ལེགས་འགྱུར་དང་ལས་ཞུགས་གནོན་ཤུགས་ཆུང་དུ་འགྲོ་རྒྱུར་ཕན་ཐོགས་ཡོད་ལ།མི་རིགས་ཁག་དབར་འོ་ཆུ་གཅིག་འདྲེས་ལྟ་བུའི་རྣམ་པ་བཟང་པོ་ཆགས་རྒྱུར་ཡང་ཕན་ཐོགས་ཡོད་པ་དང་བྱ་བ་དེ་ནི་མི་རིགས་མཐུན་སྒྲིལ་ཡར་ཐོན་བྱ་གཞག་དང་མི་རིགས་ཁག་དབར་འགྲོ་འོངས་སྤེལ་རེས་དང་མཉམ་འདྲེས།གོང་འཕེལ་མྱུར་པོ་དང་ཡུན་རིང་བདེ་འཁོད་བཅས་ཡོང་རྒྱུ་དང་འབྲེལ་བ་ཡོད་པས་རིམ་ཁག་ཚན་པ་ཁག་གིས་ངེས་པར་དུ་མི་དམངས་ལྟེ་བར་འཛིན་པའི་གོང་འཕེལ་བསམ་བློ་རྒྱུན་འཁྱོངས་བྱས་ཏེ།སློབ་ཆེན་སློབ་ཐོན་སློབ་མ་སྲིད་གཞུང་ལ་བརྟེན་ནས་ལས་ཞུགས་བྱེད་པ་དང་ཁྲོམ་རར་བརྟེན་ནས་ལས་ཞུགས་བྱེད་པའི་དབར་གྱི་འབྲེལ་བ་ཐག་གཅོད་ཡང་དག་བྱས་ནས།སློབ་ཆེན་ཐོན་པའི་སློབ་མ་ཐབས་ལམ་སྣ་ཚོགས་བརྒྱུད་ལས་ཞུགས་ཐུབ་པ་དང་ལྗོངས་ཡོངས་ཀྱི་ལས་ཞུགས་དུས་བབ་རྒྱུན་མཐུན་བརྟན་པོ་ཡོང་བ་བྱེད་དགོས་ཞེས་མཛུབ་སྟོན་གནང་བ་དང་སྦྲགས།ལྗོངས་ནང་ཁུལ་གྱི་ལས་ཞུགས་དང་ལྗོངས་ཕྱིའི་ལས་ཞུགས་ཀྱི་འབྲེལ་བ་ཁོང་དུ་ཆུད་པ་བྱས་ཏེ་འབད་འཐབ་ཁ་ཕྱོགས་གཙོ་བོ་གསལ་པོ་བཟོ་བ་དང་ལས་ཀའི་བྱ་ཐབས་ནན་དུ་གཏོང་བ།ལས་ཀའི་འགན་འཁྲི་ཆེ་རུ་གཏོང་བ།ཡིག་རྒྱུགས་དང་ལས་མི་བསྡུ་བའི་ལས་ཀར་དམ་འཛིན་བྱེད་པ།ལས་ཞུགས་བོད་སྐྱོར་ལ་སྐུལ་སྤེལ་གཏོང་བ།དྲིལ་བསྒྲགས་ཁྲིད་སྟོན་ལ་ཤུགས་སྣོན་རྒྱག་པ་བཅས་བྱས་ནས་སློབ་ཆེན་ཐོན་པའི་སློབ་མའི་ལས་ཞུགས་ཀྱི་ལས་དོན་ཁག་ཏན་ཏིག་སྒྲུབ་དགོས་པའི་བླང་བྱ་བཏོན་གནང་བ་རེད།